# Youtuber

Youtuberra YouTube webgunean bideoak partekatzearen truke dirua irabazten duen pertsona da. Youtuberrek telebistaren ordezko aukera berri bat ematen dute, non jendeak nahi duena ikus baitezake nahi duenean.

## Youtuberrak

Gaur egun youtuberrek oso eragin handia dute, eta telebistak baino ikusle gehiago lor dezakete.

### PewDiePie

Munduan jarraitzaile gehien duen youtuberra Pewdiepie suediarra da: 61 milioi baino harpidedun gehiago ditu, (2018ko datuak) eta hilean 350 milioi ikusle izaten ditu gutxienez.

### Germán Garmendia

Gaztelaniaz harpidedun gehien dituen youtuberra Germán Garmendia txiletarra da. Bi kanal ditu rankingeko goiko postuetan: HolaSoyGerman eta JuegaGerman.

### Rubius

Rubius edo ElRubius goitizenarekin ospetsu egin den youtuberra da harpidedun kopuruko rankingetan hirugarrena. Gaztelaniaz eta norvegieraz egiten du baina gaztelaniazko kanala da jarraitzaile gehien dauzkana.

## Munduko youtuberrik ospetsuenak

Youtuber bakoitzak bere kanalean nahi duena igo dezake, betiere YouTubeko arautegia errespetatuz.
| Youtuberraren izena | Harpidedun kopurua |
| Pewdiepie | 75.973.574 |
| T-Series | 75.032.247 |
| HolaSoyGerman | 35.010.164 |
| Dude Perfect | 34.118.460 |
| elrubiusOMG | 32.412.929 |
| JuegaGerman | 30.885.302 |
| Fernanfloo | 30.752.003 |
| VEGETTA777 | 24.981.917 |
| VanossGaming | 23.960.343 |
| Smosh | 23.788.536 |
| nigahiga | 21.295.711 |
| Ninja | 20.276.859 |
| Yuya | 17.364.660 |
| JennaMarbles | 16.723.339 |
| whindersonnunes | 16.610.447 |
| Markiplier | 16.364.190 |
| KSI | 15.758.140 |
| FBE | 14.853.411 |
| jacksepticeye | 14.378.283 |
| ERB | 14.148.831 |
| DanTDM | 13.994.637 |
| enchufetv | 13.213.765 |

## Euskal youtuberrak

Youtuberren nazioarteko fenomenoak Euskal Herrian ere izan du oihartzunik. Euskaraz aritzen diren youtuberren kanalek, baina, gutxitan lortzen dute 1.000 harpidedun baino gehiago.

### Mila harpidedun baino gehiago

Mila harpidedun baino gehiago duten youtuber batzuk:
* DespertaVlogsEUS, (Iban Garcia),
* Aiora Probatxoa, (Aiora Mujika),
* SuperTxope (Hiru Damatxo. Amaitutako proiektua),
* Nerea Alias,
* Euskara satorra, Beñat Erezuma irakasleak euskara ikasi nahi dutenei zuzendutako kanala eskaintzen du. Beñat Erezumak azalpenak euskaraz eta gaztelaniaz ematen ditu. Azpitituluak ere bi hizkuntzetan eskaini ohi ditu.

### Bostehun harpidedun baino gehiago

* JuditsiteEuskaraz, (milaka harpidedun gaztelaniazko kanalean, 1.000 baino gutxiago euskarazkoan).
* 27zapata,(Imanol Epelde Pagola).
* EUGENIren TXOKOA - EuTxo Eugeni Alzibar.

## Erreferentziak

* ↑ (Gaztelaniaz) Redacción. (2018). «Las 5 estrellas de YouTube que tienen más suscriptores en el mundo (y 3 hablan español)» BBC News Mundo (Noiz kontsultatua: 2018-10-18).
* ↑ «Youtuber izatea lana al da? - Game Erauntsia - Bideo-jokoak euskaraz» gamerauntsia.eus (Noiz kontsultatua: 2019-02-13).
* ↑ «Youtuberrak • TaPuntu» TaPuntu 2016-03-04 (Noiz kontsultatua: 2019-04-10).
* ↑ «youtuberrak euskaraz - YouTube» www.youtube.com (Noiz kontsultatua: 2019-09-13).
* ↑ «Euskal youtuberrak» MingainakDantzan 2017-07-21 (Noiz kontsultatua: 2018-10-20).
* ↑ «Ba al dago euskal komunitaterik YouTuben?» burutüstyle 2017-03-06 (Noiz kontsultatua: 2019-04-10).
* ↑ Iban García. «DespertaVlogsEUS» YouTube (Noiz kontsultatua: 2019-07-09).
* ↑ Aiora Mujika. «Aiora Probatxoa» YouTube (Noiz kontsultatua: 2019-07-09).
* ↑ Erostarbe Leunda, Gorka. «Aiora Mujika: «Sortu baino gehiago, kontatu egin dut»» Berria (Noiz kontsultatua: 2022-02-16).
* ↑ «Super Txope» Hiru Damatxo (Noiz kontsultatua: 2019-09-12).
* ↑ «Nerea Alias» YouTube (Noiz kontsultatua: 2019-07-09).
* ↑ Beñat Erezuma. «Euskara Satorra: aprender euskera con vídeos» YouTube (Noiz kontsultatua: 2019-07-09).
* ↑ «JuditsiteEuskaraz» YouTube (Noiz kontsultatua: 2020-03-28).
* ↑ «Imanol Epelde Pagola» YouTube (Noiz kontsultatua: 2020-03-28).
* ↑ «EUGENIren TXOKOA - EuTxo» YouTube (Noiz kontsultatua: 2020-03-28).

## Kanpo estekak

* EITB > Gaztea youtuberrak.
* EITB > Gaztea youtuberren bideoak.
* Datuak: Q17125263
* Multimedia: YouTubers / Q17125263